L-uniku esperiment kliniku li sar dwar il-mediċina ZMapp għal kontra l-Ebola, wera li huwa 100 fil-mija effettiv anke fi stadji tard tal-infezzjoni. L-istudju sar fuq ix-xadini, bir-riċerkaturi jgħidu li dan kien pass importanti ‘l quddiem. Huma ppublikaw ir-riżultati tal-esperiment fir-rivista Nature . Madankollu, l-provisti limitati ta’ din il-mediċina, mhux se jgħinu lill-20,000 ruħ li huwa maħsub li huma nfettati fil-Punent tal-Afrika. Tnejn minn kull seba’ persuni li ngħataw din il-mediċina, xorta mietu aktar tard mill-Ebola. ZMapp għadha fl-istadju sperimentali iżda t-tobba daru għaliha għax sa llum m’hemmx kura għall-Ebola li diġa qatlet aktar minn 1,500 persuna minn meta feġġgħet l-aħħar tifqigħa ta’ din il-marda fil-Guinea.